Henrik Vestergaard (V), 2003-02-25:
Beslutningsforslag nr. B 63 har som udgangspunkt et vigtigt emne, nemlig børns ernæring og den desværre store andel af unge mennesker, som er overvægtige.
Det er en situation, der kalder på ansvarlighed og handling, fordi det naturligvis risikerer at indskrænke børn i deres udfoldelsesmuligheder også som voksne.
Derfor skal jeg også kvittere for Socialdemokratiets opbakning til den strategi, som regeringen har valgt med udgangspunkt i »Alt om kost - smag for livet«.
Fødevareministeriet forsøger derigennem at få skabt
til madordninger i institutioner og på skoler
Det gøres i form af hjemmesiden www.altomkost.dk, og det gøres i form af en gratis hotline.
Det er ikke nok med adgang til viden, nej, der er sat et rejsehold i verden, som kan tage rundt og inspirere, støtte de steder, hvor man ønsker at tage fat med sådanne ordninger.
Man kan sige, at statens rolle her i høj grad er at stille ernæringsviden og inspiration til rådighed, sprede viden fra de gode projekter til andre, som ønsker at tage fat.
Udgangspunktet er naturligvis, at der er opmærksomhed på institutionerne, i skolebestyrelserne og i kommunerne om dette.
Der skal være brugere, som har en interesse heri, og derfor glæder det mig, at Socialdemokratiet nu understreger, at børns ernæring i allerhøjeste grad er forældrenes ansvar.
Det kan ikke siges tit nok, og jeg håber, at de, som lytter til denne debat, er enige med os eller i det mindste har så stor tiltro til os, at når vi nu siger det i fællesskab, så er det nok værd at bekymre sig om.
I Venstre er vi som liberale naturligvis tilhængere af, at der er en klar sammenhæng mellem brugernes indflydelse på sådanne ordninger og betalingen herfor.
Engagement og effektivitet
skabes nu engang bedst, når ansvaret og indflydelsen går hånd i hånd.
Derfor bakker Venstre op om den valgte skillelinje, der hedder, at vi stiller viden til rådighed, vi flytter viden rundt, men betalingen for sådanne ordninger omkring ernæringsrigtig mad, enten i form af en madpakke hjemmefra eller i form af fælles ordninger i skolen, bør udgå fra forældrene, som jo har sæde i institutionsbestyrelser, børnehavebestyrelser og har væsentlig indflydelse på kommunalbestyrelser.
Socialdemokraterne ønsker at bruge ekstra 75 mio. kr. fra centralt hold på at udvælge projekter og give dem tilskud.
Det er ikke en del af vores strategi.
Vi vil gerne fastholde fokus på, at vi får de rigtige projekter designet præcis til den børne- og forældregruppe, som skal benytte sig af ordningen.
Frem for de centrale tiltag har vi også været mere interesseret i, at man skaber økonomisk råderum for familierne og tid til mere samvær, som jo så bl.a. kan bruges til at fremstille ernæringsrigtige måltider samt til at debattere fødevarer.
Vi har et overordnet ansvar for den økonomiske politik.
Her er en adskillelse mellem Venstre og Socialdemokratiet: decentralisering kontra centralisering.
Det tager vi så med.
Jeg skal takke for, at forslaget vækker debat, så vi til stadighed kan minde forældrene, ja, for mit vedkommende er det jo mig selv, om, at børns ernæring i allerhøjeste grad er forældres ansvar. Man bliver jo nemlig, hvad man spiser.
Det konkrete forslag har vi ikke til hensigt at stemme